钦定古今图书集成/明伦汇编/官常典/第741卷 > 陈善道
## 钦定古今图书集成/明伦汇编/官常典/第741卷 > 陈善道

按《仁和县志》：“‘善道，景陵人，世杭州前卫指挥佥事，少
以诸生嗣世，官中武举。嘉靖三十一年，为浅船把总。
时寇起海上，巡抚命将未有所属。指挥崔继宗者，善
道妇翁也，欲代其职，极荐善道武勇，巡抚遂以属焉。
善道仓卒率兵走七十里，战赭山下，败死。报至，其父
凤方宴客，惊问创在背乎，抑前也’？报者曰：‘前负伤死
耳’。”凤曰：“若是，则死忠矣。吾虽失壮子，奚痛？”事闻，诏恤
其家，仍立祠祀之。